Elevrådet på EUC-Syd: vedtægter 2017

1. Elevrådets opgave er, at varetage elevernes undervisningsmæssige, faglige, sociale, personlige og økonomiske interesser.
2. Elevrådet består af 1-2 repræsentanter fra hver HTX klasse samt 1-2 repræsentant fra hver EUD klasse.
3. Skolen har pligt til at stille en repræsentant uden stemmeret til rådighed (kontaktlærer/elevrådskoordinator)
4. Hvis en elev uden for elevrådet bliver valgt som repræsentant til bestyrelsen eller hovedsamarbejdsudvalget (HSU), bliver den pågældende elev øjeblikkeligt meldt ind i elevrådet.
5. Alle elever på EUC-Syd har valgret og er valgbare til elevrådet. Valget foregår ved almindelig flertal. Valget er normalt en almindelig skoleperiode, men en elev kan afsættes hvis 2/3 af klassen ønsker det. Nyvalg skal der foretages.
6. Elevrådsrepræsentanter er valgt i en skoleperiode, med mindre, at de skifter forløb, i så fald skal de genvælges.
7. Hvis en elev bliver valgt som elevrådsformand, LSU-repræsentant, bestyrelsesmedlem eller HSU-repræsentant, bliver den pågældende elev sidende indtil de er færdige som repræsentant/elevrådsformand.
8. Elevrådet vælger blandt repræsentanterne:
9. Formand
10. Næstformand
11. En repræsentant til det lokale samarbejdsudvalg (LSU)
12. En repræsentant til Ungdomsrådet
13. Repræsentanter til bestyrelsen (én med stemmeret og én uden) (Bliver gjort i samarbejde med EUC-Syds andre elevråd)
14. En repræsentant til HSU (Bliver gjort i samarbejde med EUC-Syds andre elevråd)
15. En repræsentant(er) til Erhvervsskolernes Elev Organisation Region Syd (EEO Syd)

Stk.1 Elevrådet kan stille mistillid til de siddende elever i de ovennævnte udvalg, det skal ske ved 2/3 flertal.

1. Elevrådets økonomi bestyres af formandskabet og elevrådskoordinatoren.
2. De økonomiansvarlige skal konsultere elevrådet ved brug af elevrådets penge.
3. Vedtægtsændringer kan foretages hvis mindst 2/3 af de fremmødte medlemmer ønsker det.
4. Mødeindkaldelse udsendes senest fem dage før elevrådsmødet. Dagsorden skal som minimum bestå af følgende punkter:
5. Valg af ordfører
6. Valg af referent
7. Godkendelse af sidste referat
8. Godkendelse af dagsorden
9. Nyt fra klasserne
10. Nyt fra HSU og LSU
11. Nyt fra EEO
12. Nyt fra festudvalget

10. Evt.

1. I tilfælde af særlige anliggender kan elevrådets medlemmer indkalde til et ekstraordinært møde.